Thebae (Boeotia)

Thebae (Graece , Neograece Θήβα) sunt urbs Graeciae, a septentrionibus montis Cithaeronis, qui Boeotiam ab Attica dividit, et a meridie planitiei Boeoticae sitae. Thebae inter locos maximi momenti sive mythologiae Graecae sive rerum in Graecia antiqua gestarum pertinet. In urbe hodierna museum archaeologicum, acropolis nomine Cadmea (sc. arx) et sparsae antiquitatis reliquiae visuntur. Thebae his diebus est urbs Boeotiae maxima.

 Demus 
Thebarum demus anno 2011 in administratione renovanda (vide: Libellus Callicratis) his quattuor demis pristinis coniugendis, qui ex tunc "unitates populares" (Graece: δημοτική ενότητα) sunt, formatus est:

 Unitas popularis  Numerus incolarumNumerus incolarum, ut invenitur in Libello Callicratis (2010)  Plataeae (Πλαταιές, antea Πλαταιαί)  4 205 Thebae (Θήβα)  24 443 Thisbe (Θίσβη)  3 276 Bagia (Βάγια)  4 162 Summa incolarum  36 086

 De aetate mythologica 
Arx Cadmea, quae postea in urbem Thebarum profecta est, a Cadmo condidisse traditur. Amphion Zethusque moenia amplificantes septem portas inseruerunt, ex quo Thebae "heptapylae" (επτάπυλος valet "septem portas habens") nominabantur,In Latinis litteris: Hyg. fab. 275 - Stat. Theb. 3 - Apul. met. 4,9. -  contrariae "Thebis centum portarum" Aegypti.
Etiam fabulae de Heracle, Dionysio Laioque Thebis annexae sunt. Heracles, Niobe, Oedipus et Antigone ibi nati sunt. Oedipi filii gemini Eteocles et Polynices de regno certantes se invicem necaverunt (vide: Aeschylus, Septem contra Thebas).

Memoriae traditum estPausanias, Descriptio Graeciae, 9,5,1. fines Thebanorum primum ab Ogyge, rege Ectenum, aboriginum Boeotiae, possessos esse. Post Ectenes fines Boeotiae ab Hyantibus et Aonibus occupatos esse, quoad Cadmus cum exercitu Poenico finibus potitus Thebas condiderit.

Reges Thebarum aetatis mythologicae hi sunt ordine expositi:

 Cadmus
 Pentheus
 Polydorus
 Nycteus
 Lycus
 Labdacus
 Lycus (redux)
 Amphion et Zethus
 Laius
 Creon
 Oedipus
 Polynices
 Eteocles
 Creon
 Lycus
 Laodamas
 Thersander
 Peneleus
 Tisamenus
 Autesion
 Damasichthon
 Ptolemaeus
 Xanthus

Praeter supra nominatos in mythologia Graeca etiam Amphitruo rex Thebarum invenitur. Post Xanthum Thebani monarchiam deposuerunt.

 De aetate historica 
 Inter effossiones archaeologicas in Thebarum regione factas sedes Mycenaea et tabulae fictiles scriptura quae dicitur Linearis B scriptae inventae sunt potestatem loci Aetate Aenea demonstrantes.
 Antiquitate Thebae fuerunt maxima Boeotiae urbs et Boeotico Foederi praefuit.
 Maximus Athenarum adversarius Persico bello, cum Xerxes anno 480 a.C.n. Graeciam invasit, in Persarum partes transierunt.
 Post Peloponnesium bellum Athenasque devictas, Lacedaemonii principatum Graeciae obtinuerant. Copiae Thebarum Epaminonda duce Pugna Leuctrica anno 371 a.C.n. Spartae imperium finiverunt.
 Sacra cohors (Thebana) Thebarum Chaeronensi pugna anno 338 a.C.n. inclute ceciderunt a Philippo Alexandroque victi.
 Antequam anno 335 a.C.n. ab Alexandro Magno deletae sunt, Thebae erant maxima Graeciae potestas illius temporis.
 Tempore Byzantino urbs ob sericum illustris fuit.

 Varia 
Hordeum in pago Thebano cultum Archestratus saeculo quarto a.C.n. laudavit, sed post Eresium (insulae Lesbi) ordinavit:
Principio munus eloquar Cererispulchra coma ornatae, amice Mosche: haec vero tu mente repone.Thebis etiam, quae portis septem patent, probamet in Thaso et in quibusdam aliis oppidis nancisceris.Versio DalechampiiArchestratus, Hedypathia fr. 5 Olson et Sens  111f

 Notae 

!
Categoria:Demi Graeciae
Categoria:Loci habitati Boeotiae
Categoria:Urbes Graecae antiquae
Categoria:Urbes Mycenaeae